Diari Oficial de la Generalitat Valenciana


Sumari del DOGV 9646, del 24-07-2023 (2023/8038)

RESOLUCIÓ de 6 de juliol de 2023, de la Direcció General de Modernització i Relacions amb l'Administració de Justícia, per la qual es convoca concurs específic de mèrits per a la provisió dels llocs de treball de caps de secció de Psiquiatria, de Genètica Forense i Criminalística i de Policlínica en l'IML de València i cap de secció de Laboratori en l'IML de Castelló.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9646

Data del DOGV
:   24-07-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/8038


Data del document
:   06-07-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 6 de juliol de 2023, de la Direcció General de Modernització i Relacions amb l'Administració de Justícia, per la qual es convoca concurs específic de mèrits per a la provisió dels llocs de treball de caps de secció de Psiquiatria, de Genètica Forense i Criminalística i de Policlínica en l'IML de València i cap de secció de Laboratori en l'IML de Castelló. [2023/8038]  
  
  
Atesa la necessitat de cobrir reglamentàriament diverses places de cap de secció de conformitat amb el que estableixen els articles 532 i 533 de la Llei orgànica 6/1985, d'1 de juliol, del poder judicial, i l'article 49 i següents del Reial decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'Administració de justícia.  
En virtut de les competències atribuïdes per l'article 9.2a del Decret 172/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Justícia, Interior i Administració Pública, aquesta direcció general resol:  
  
Convocar concurs específic de mèrits per a cobrir els llocs de treball que s'esmenten en l'annex I, d'acord amb les bases següents:  
  
  
Primera. Normes generals  
Es convoquen per a la seua provisió, per concurs específic de mèrits, les places vacants que s'enumeren en l'annex I.  
El concurs es regirà per les presents bases i pel que estableix l'article 49 i següents del Reial decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'Administració de justícia.  
El barem de mèrits que figura en la base és el vigent de conformitat amb el que es disposa en l'article 49 de l'esmentat Reial decret 1451/2005, de 7 de desembre.  
  
Segona. Requisits de participació  
1. Podran prendre part en aquest concurs els metges i les metgesses forenses, qualsevol que siga l'àmbit territorial en què estiguen destinats, que tinguen les condicions generals i els requisits específics de formació que estiguen indicats per a cadascuna de les seccions.  
2. No podran prendre part en aquest concurs:  
a) Les persones declarades suspeses en ferm, mentre dure la suspensió.  
b) Els metges i metgesses forenses que es troben en situació d'excedència voluntària per interés particular, durant el període mínim obligatori de permanència en aquesta situació.  
c) Les persones sancionades amb trasllat forçós, fins que transcórreguen un any o tres anys, per a la destinació en la mateixa localitat en la qual es va imposar la sanció, si es tracta de falta greu o molt greu, respectivament.  
3. Acreditació dels requisits  
Els requisits hauran de complir-se l'últim dia de termini legal de presentació de sol·licituds i mantindre's fins a la resolució definitiva del concurs.  
  
Tercera. Sol·licituds  
1. Les persones que desitgen participar en el concurs hauran de presentar sol·licitud a través del Registre Electrònic de la Generalitat Valenciana https://www.gva.es/es/proc23623, d'acord amb el que estableix l'article 14 de la Llei 39/2015, d'1 d'octubre, del procediment comú de les administracions públiques.  
2 Les sol·licituds es presentaran en el termini comprés entre el dia 4 i el dia 15 de setembre de 2023, tots dos inclusivament.  
3. Durant el termini de presentació de sol·licituds les persones concursants podran modificar la petició de places mitjançant una nova sol·licitud que anul·larà totalment l'anterior. Per a això, hauran de seguir els mateixos passos de la seua primera inscripció. Transcorregut el termini, ja no serà possible la modificació.  
4. Es prendrà com a la data i l'hora d'entrada la registrada en el Registre Electrònic de la Generalitat Valenciana i, en cas d'enviar successives instàncies, es considerarà vàlida la sol·licitud que tinga la data d'entrada dins del termini amb data posterior, i quedarà anul·lada, per tant, la sol·licitud que tinga la data d'entrada anterior.  
5. La consignació de dades falses en la instància o en la documentació aportada pels aspirants suposarà la pèrdua de la plaça, a més de les mesures legals que corresponga aplicar.  
6. El domicili que figure en les instàncies es considerarà el vàlid a l'efecte de notificació i seran responsabilitat exclusiva del concursant els errors en la consignació d'aquest i en la comunicació a la Direcció General de Modernització i Relacions amb l'Administració de Justícia.  
  
  
Quarta. Documentació  
Juntament amb la instància, les persones participants hauran d'annexar els documents acreditatius dels mèrits al·legats, que seran escanejats pels funcionaris concursants i que titularan amb els cognoms i nom.  
  
  
Cinquena. Renúncia  
Podrà admetre's, en aquells casos degudament justificats, la renúncia a la participació en el concurs tenint com a termini fins a l'últim dia de presentació d'al·legacions a la resolució provisional. Les renúncies hauran de ser presentades a través de l'adreça de Registre Electrònic de la Generalitat Valenciana (tràmit Z Justícia), adjuntant-hi, en el seu cas, degudament escanejada la documentació justificativa que consideren oportuna per a acreditar la renúncia.  
  
Sisena. Fases i baremació del concurs  
Els mèrits al·legats i acreditats es valoraran amb referència a la data de tancament del termini de presentació d'instàncies per la comissió de valoració establida en la base setena, la qual durant el procés de valoració podrà sol·licitar els aclariments o, en el seu cas, la documentació addicional que s'estimen necessàries per a la comprovació dels mèrits al·legats.  
El concurs constarà de dues fases, amb una puntuació màxima entre totes dues de 100 punts:  
1. En la primera fase es valoraran, amb un màxim de 60 punts, els mèrits generals consistents en:  
1.a) Antiguitat com a funcionari/ària de carrera del cos nacional de metges i metgesses forenses, amb un màxim de 37 punts, a raó de 2 punts per any complet de serveis en el cos. Els períodes inferiors a l'any es computaran proporcionalment a raó de 0,0055556 per dia. Els mesos s'estableixen de trenta dies.  
Aquest apartat s'acreditarà d'ofici mitjançant certificat emés per l'òrgan de gestió de personal corresponent.  
1.b) Coneixement oral i escrit de valencià: únicament es valoraran els certificats expedits per la Junta Qualificadora de Coneixements de Valencià o títols homologats, segons l'Ordre de 7/2017, de 2 de març, de la Conselleria d'Educació, Investigació, Cultura i Esport, per la qual es regulen els certificats oficials administratius de coneixements de valencià de la Junta Qualificadora de Coneixements de Valencià, el personal examinador i l'homologació i validació d'altres títols i certificats. Quan s'acredite més d'un nivell, només es computarà el certificat de major nivell.  
A aquest efecte, es valorarà el coneixement de valencià i amb un màxim de 8 punts, en els termes següents:  
- Certificat de grau superior o nivell C2: 8 punts  
- Certificat de grau mitjà o nivell C1: 6 punts  
- Certificat nivell B2 MECR: 5 punts  
- Certificat de grau elemental o nivell B1: 4 punts  
- Certificat de coneixements oral o nivell A2: 2 punts  
- Certificat nivell A1 MECR: 1 punt  
1.c) Altres mèrits, fins a un màxim de 15 punts  
1.c.1) Per activitats docents relacionades amb la medicina legal: màxim 2 punts, a raó de 0,2 punts per cada 10 hores d'impartició en qualsevol organisme, públic o privat, oficialment reconegut o homologat, així com en centres oficials de formació de personal funcionari i homologats.  
1.c.2) Assistència a congressos i publicacions relacionades amb la medicina legal, amb un màxim de 2 punts  
- Assistència a congressos nacionals 0,1 punt cadascun.  
- Assistència a congressos internacionals 0,2 punt cadascun.  
- Comunicacions i pòsters a congressos nacionals: 0,2 punts cadascuna.  
- Comunicacions i pòsters a congressos internacionals: 0,3 punts cadascuna.  
- Ponències a congressos nacionals: 0,4 punts cadascuna.  
- Ponències a congressos internacionals: 0,5 punts cadascuna.  
- Publicacions en revistes nacionals: 0,6 punts cadascuna.  
- Publicacions en revistes internacionals: 0,7 punts cadascuna.  
- Participació en llibres i monografies: 0,7 punts cadascuna.  
1.c.3) Per beques i participació en projectes d'investigació oficials en matèries relacionades amb la medicina legal i altres activitats relacionades (tribunals, tutories, direccions de curs, coordinació, etc.), màxim 2 punts.  
1.c.4) Mèrits acadèmics en matèria de medicina forense no relacionats amb els requisits específics assenyalats per a cadascuna de les seccions, màxim 8 punts  
Per cada especialitat mèdica: 2 punts.  
Títol de doctorat en Medicina: 2 punts,  
Altres títols de llicenciatura o grau: màxim 2 punts.  
1.c.5) Coneixement d'idioma estranger. Inglés o idioma oficial de l'àmbit de la Unió Europea, sent el màxim 1 punt.  
Es valoraran únicament aquells títols que consten en el quadre d'equivalències d'exàmens oficials del Marc Europeu de Referència per a les Llengües:  
Coneixements de nivell B1 o B2: 0,50 punts.  
Coneixements de nivell C1 o C2: 1 punt.  
No es valoraran els coneixements de nivell bàsic o elemental  
2. En la segona fase es valoraran, amb un màxim de 40 punts, aptituds concretes segons el barem següent:  
2.a) Per formació específica, activitats docents i publicacions en les matèries o disciplines relacionades amb les funcions pròpies del lloc: fins a 10 punts.  
La formació en genètica (cap de Secció de Genètica Forense i Criminalística), la formació en psiquiatria (cap de Secció de Psiquiatria), la formació en valoració del dany corporal, traumatologia, medicina interna i/o neurologia (cap de Secció de Policlínica i Especialitats) i la formació en toxicologia, criminalística, genètica, laboratori (cap de Secció de Laboratori Forense) a raó de 0,2 punts per cada 10 hores de formació rebuda.  
En aquest apartat només es valoraran els cursos de formació o màsters si han sigut convocats i organitzats per la universitat, instituts o escoles oficials o altres entitats, sempre que hagueren sigut homologats per una Administració pública o entitat d'acreditació.  
Les activitats docents relacionades amb la formació específica a dalt esmentada per a cadascuna de les seccions es valoraran a raó de 0,3 punts per cada 10 hores d'impartició en qualsevol organisme, públic o privat, oficialment reconegut o homologat, així com en centres oficials de formació de personal funcionari i homologats per una Administració pública o entitat d'acreditació.  
Les publicacions relacionades amb la formació específica a dalt esmentada es valoraran segons l'escala de l'apartat 1.c.2), i s'incrementaran 0,1 punt més cadascuna.  
2.b) Per l'exercici en institucions públiques de llocs de similar categoria al convocat i relacionats amb la formació específica a dalt esmentada a raó de 2 punts per any fins a un màxim de 15 punts.  
  
2.c) Mèrits acadèmics que guarden relació amb el lloc convocat fins a un màxim de 5 punts:  
2.c.1 Especialitats en medicina i graus/llicenciatures que guarden relació amb el lloc convocat.  
Especialitat en Medicina Legal i Ciències Forenses: 2 punts.  
Per a cap de secció de Genètica Forense i Criminalística: Biologia molecular, Biologia: 2 punts.  
Per a cap de secció de Psiquiatria: Psiquiatria 2 punts.  
Per a cap de secció de Policlínica i Especialitats: Neurologia, Medicina Interna i Traumatologia: 2 punts.  
Per a cap de secció de Laboratori: especialista en Anàlisis Clíniques, Química, Biologia, Farmàcia, 2 punts.  
2.c.2 Altres títols de llicenciatura o grau:  
Per a cap de secció de Genètica Forense i Criminalística: Dret, Criminologia: 1punt.  
Per a cap de secció de Psiquiatria: Dret, Criminologia, Psicologia: 1 punt.  
Per a cap de secció de Policlínica i Especialitats: Dret, Criminologia: 1 punt.  
Per a cap de secció de Laboratori: Dret, Criminologia: 1 punt.  
  
2.d) Memòria: fins a 10 punts.  
  
Setena. Comissions de valoració  
L'avaluació dels mèrits corresponents correspondrà a una comissió de valoració que serà nomenada per la Direcció General de Modernització i Relacions amb l'Administració de Justícia i integrada per:  
  
- Un funcionari o funcionària de la Generalitat destinat en la Direcció General de Modernització i Relacions amb l'Administració de Justícia i pertanyent al grup A-1 que exercirà les funcions de Presidència.  
  
- Tres metges o metgesses forenses designats per la Direcció General de Modernització i Relacions amb l'Administració de Justícia, un dels quals exercirà les funcions de Secretaria.  
- Tres metges o metgesses forenses designats per les organitzacions sindicals més representatives.  
La comissió de valoració suplent tindrà la mateixa composició que la comissió de valoració titular i els seus integrants actuaran en absència dels seus corresponents en la comissió de valoració titular.  
La comissió de valoració podrà sol·licitar de la Direcció General de Modernització i Relacions amb l'Administració de Justícia la designació d'especialistes que, en qualitat d'assessors, actuaran amb veu però sense vot.  
En la seua composició s'atendrà la paritat de dones i homes establida en la Llei 9/2003, de 2 d'abril, de la Generalitat, per a la igualtat entre dones i homes.  
Així mateix, la comissió ha de garantir el compliment de la mesura 5.4. del I Pla d'igualtat de l'Administració de justícia a la Comunitat Valenciana que disposa que «Totes les persones que ocupen llocs relacionats amb la gestió de personal o comissions de valoració, hauran d'acreditar i/o realitzar cursos específics en matèria d'igualtat d'oportunitats i aplicació de la perspectiva de gènere».  
La comissió de valoració tindrà la consideració d'òrgan col·legiat de l'Administració i, com a tal, estarà sotmesa a les normes contingudes en la Llei 40/2015, d'1 d'octubre, de règim jurídic del sector públic, i els seus integrants estaran sotmesos a les causes d'abstenció i recusació previstes en la citada llei.  
  
Huitena. Adjudicació de llocs  
1. La comissió de valoració proposarà per al lloc de treball oferit en el present concurs la persona candidata que, tenint els requisits exigits, haja obtingut la major puntuació, sumats els resultats finals de les dues fases. En cas d'empat en la puntuació s'acudirà per a dirimir-ho a la major antiguitat en el cos.  
2. La comissió de valoració redactarà la proposta de la persona candidata amb expressió de les puntuacions obtingudes en cada fase.  
3. Aquesta proposta serà exposada en la pàgina web de la Direcció General de Modernització i Relacions amb l'Administració de Justícia. Contra aquesta proposta les persones interessades podran formular al·legacions en el termini de deu dies hàbils, comptadors a partir del dia de la seua publicació. Les al·legacions es presentaran a través de l'adreça de Registre Electrònic de la Generalitat Valenciana que s'habilitarà en el moment de l'exposició de la proposta en la citada pàgina web de la Generalitat Valenciana.  
4. La comissió de valoració resoldrà les al·legacions que es presenten en relació amb l'aplicació del barem de mèrits i redactarà proposta de resolució que elevarà a la Direcció General de Modernització i Relacions amb l'Administració de Justícia per a la seua resolució definitiva.  
  
  
Novena. Caràcter de les destinacions adjudicades  
1. La destinació adjudicada serà irrenunciable. No obstant això, el metge o la metgessa forense que haguera obtingut destinació en aquest concurs específic podrà renunciar si, abans de finalitzar el termini de presa de possessió, haguera obtingut una altra destinació mitjançant convocatòria pública, i en aquest cas la persona interessada estarà obligada a comunicar-ho a l'òrgan convocant. Si incompleix aquesta obligació, el funcionari/ària haurà de prendre possessió en la primera de les destinacions adjudicades, segons el que es disposa en l'article 53 del Reglament d'ingrés, provisió de llocs de treball i promoció professional del personal funcionari al servei de l'Administració de justícia.  
2. El trasllat que es derive de la resolució del present concurs tindrà la consideració de voluntari als efectes previstos en el Reial decret 462/2002, de 24 de maig, sobre indemnitzacions per raó del servei i, en conseqüència, no generaran dret a l'abonament d'indemnitzacions per cap concepte.  
3. De conformitat amb el que es disposa en l'article 54 del citat Reglament d'ingrés, provisió de llocs de treball i promoció professional, els qui siguen titulars d'un lloc singularitzat podran renunciar a aquest mitjançant sol·licitud raonada, en la qual faran constar els motius professionals o personals per a aquesta renúncia i sempre que hagen exercit el citat lloc almenys durant un any. Els efectes de la renúncia són els establits en l'apartat segon de l'article 54 del Reglament.  
  
  
Deu. Resolució del concurs  
1. El present concurs serà resolt per la Direcció General de Modernització i Relacions amb l'Administració de Justícia en el termini de sis mesos, comptadors des de l'endemà de la finalització del termini de presentació de sol·licituds.  
2. Atés que el compliment de l'esmentat termini pot veure's afectat durant el mes d'agost, per dificultats de comunicació que es puguen generar, tant amb les persones participants com amb els membres de la comissió de valoració, aquesta direcció general, fent ús de les seues atribucions, declara inhàbil el mes d'agost de 2023, a l'efecte del còmput d'aquest termini.  
3. La resolució expressarà el lloc d'origen de la persona a la qual s'adjudique la destinació i la seua localitat, la seua situació administrativa, si aquesta és diferent de la del servei actiu, i el lloc adjudicat.  
  
Onze. Recursos  
Contra la present resolució que posa fi a la via administrativa podrà interposar-se recurs contenciós administratiu davant els jutjats contenciosos administratius de València, en un termini de dos mesos comptadors des de l'endemà de la seua publicació, d'acord amb el que disposen els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici de la interposició del recurs potestatiu de reposició, davant la Direcció General de Modernització i Relacions amb l'Administració de Justícia, en el termini d'un mes comptador a partir de l'endemà de la seua publicació, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 6 de juliol de 2023.- La directora general de Modernització i Relacions amb l'Administració de Justícia: Àngels Bixquert Sanz.  
  
  
  
ANNEX I  
  
Lloc de treball: 3106 (300664).  
Denominació: Direcció de Secció de Psiquiatria.  
Centre de treball: Institut de Medicina Legal i Ciències Forenses de València.  
Localitat: València.  
Requisits: funcionari de carrera del cos de metges i metgesses forenses en actiu.   
Formació específica: en Psiquiatria Forense.   
Forma de provisió: concurs específic de mèrits.  
Funcions: organització i supervisió del treball dins de la secció, d'acord amb les instruccions del cap del servei. Realització d'informes psiquiàtrics, sense perjudici de la realització de les funcions establides en el RD 144/2023, de 28 de febrer , pel qual s'aprova el Reglament dels Instituts de Medicina Legal i Ciències Forenses, i dels torns de guàrdies i la resta de les funcions i instruccions que se li assignen dins de l'àmbit territorial de l'Institut.  
  
Lloc de treball: 3112 (302096).  
Denominació: Direcció de Secció de Genètica Forense i Criminalística.  
Centre de treball: Institut de Medicina Legal i Ciències Forenses de València.  
Localitat: València.  
Requisits: funcionari de carrera del cos de metges i metgesses forenses en actiu.  
Formació específica: en Genètica Forense i Criminalística.  
Forma de provisió: concurs específic de mèrits.  
Funcions: organització i supervisió del treball dins de la secció, d'acord amb les instruccions del cap del servei. Realització d'informes de genètica forense i criminalística, sol·licitats a l'Institut de Medicina Legal de València, i els que requerisquen altres instituts de la comunitat autònoma, sense perjudici de la realització de les funcions establides en el RD 144/2023, de 28 de febrer , pel qual s'aprova el Reglament dels Instituts de Medicina Legal i Ciències Forenses, i dels torns de guàrdies i la resta de les funcions i instruccions que se li assignen dins de l'àmbit territorial de l'Institut.  
  
Lloc de treball: 3107 (303082).  
Denominació: Direcció de Secció de Policlínica.  
Centre de treball: Institut de Medicina Legal i Ciències Forenses de València.  
Localitat: València.  
Requisits: funcionari de carrera del cos de metges i metgesses forenses en actiu.   
Formació específica: en Clínica i Valoració del Mal Corporal.  
Forma de provisió: concurs específic de mèrits.  
Funcions: organització i supervisió del treball dins de la secció, d'acord amb les instruccions del cap del servei. Realització d'informes de valoració del mal corporal, sense perjudici de la realització de les funcions establides en el RD 144/2023, de 28 de febrer , pel qual s'aprova el Reglament dels Instituts de Medicina Legal i Ciències Forenses, i dels torns de guàrdies i la resta de les funcions i instruccions que se li assignen dins de l'àmbit territorial de l'Institut.  
  
  
Lloc de treball: 2104 (303145).  
Denominació: Direcció de Secció de Laboratori.  
Centre de treball: Institut de Medicina Legal i Ciències Forenses de Castelló.  
Localitat: Castelló.  
Requisits: funcionari de carrera del cos de metges i metgesses forenses en actiu.  
Formació específica: en Laboratori Forense.  
Forma de provisió: concurs específic de mèrits.  
Funcions: organització i supervisió del treball dins de la secció, d'acord amb les instruccions del cap del servei. Realització d'informes histopatològics, estudi microscòpic de les peces obtingudes en les autòpsies practicades en l'Institut, anàlisis biològiques, quimicotoxicològiques i criminalístiques sol·licitades a l'Institut de Medicina Legal de Castelló, sense perjudici de la realització de les funcions establides en el RD 144/2023, de 28 de febrer, pel qual s'aprova el Reglament dels Instituts de Medicina Legal i Ciències Forenses, i dels torns de guàrdies i la resta de les funcions i instruccions que se li assignen dins de l'àmbit territorial de l'Institut.